Sjangermessig tar albumet for seg dansemusikk og house, som er en stor kontrast i forhold til Drakes tidligere utgivelser, mens to låter derfra er i hans typiske hiphop-sjanger. Albumet mottok gode anmeldelser og toppet Billboard 200 og den canadiske albumlista, men i Norge debuterte den på andreplass, kun slått av Undergrunns selvtitulerte tredjealbum. Albumets to første singler «Sticky» og «Massive» havnet innenfor topp 20 på Billboard Hot 100, mens «Jimmy Cooks» ble Drakes ellevte (og 21 Savages andre) nummer én-hit i USA.